Pirkimo sąlygų 3 priedas
NAUDOTŲ PADANGŲ, KURIŲ TURĖTOJO NUSTATYTI NEĮMANOMA ARBA KURIS NEEGZISTUOJA, TVARKYMO (ĮSKAITANT PADANGŲ PAKROVIMĄ, TRANSPORTAVIMĄ IR GALUTINĮ SUTVARKYMĄ) PASLAUGŲ PIRKIMO TECHNINĖ UŽDUOTIS

1. Ukmergės rajono savivaldybės administracija (toliau – Administracija) planuoja įsigyti netinkamų naudoti padangų (iki 118 cm diametro ir 39 cm pločio) (toliau - Padangų) ir netinkamų naudoti stambiagabaričių padangų (didesnių kaip 118 cm diametro ir 39 cm pločio) (toliau –Stambiagabaritės padangos), kurių turėtojo nustatyti neįmanoma arba kuris neegzistuoja, tvarkymo (įskaitant padangų pakrovimą, transportavimą ir galutinį sutvarkymą) paslaugą iš sandėliavimo vietos Sargelių k.16, Pabaisko sen., Ukmergės r., ar kitos Administracijos nurodytos vietos.
Orientacinis planuojamas išvežti sukauptų Padangų kiekis - apie 100 t. Orientacinis planuojamas išvežti sukauptų Stambiagabaričių padangų kiekis - apie 50 t. Perkančioji organizacija neįsipareigoja išpirkti nurodytų orientacinių naudotų padangų kiekių. 
2. Paslaugos teikėjas turės suteikti padangų pakrovimo ir transportavimo paslaugą naudodamasis savo darbo jėga ir kitomis reikalingomis darbo priemonėmis iš Administracijos nurodytos vietos ir išduoti Administracijai norminių aktų reikalavimus atitinkančias pažymas apie atitinkamo padangų atliekų kiekio priėmimą.

3. Administracija elektroniniu paštu arba telefonu paslaugos teikėjui praneša apie padangų pakrovimą ir išvežimą utilizavimui.

4. Paslaugos teikėjas privalo priimti dviračių, motorolerių, motociklų, automobilių, mini traktorių iki 118 cm diametro, sudilusias, susprogusias ar supjaustytas padangas. Paslaugos teikėjas padangų atliekas turės pasikrauti neskirstydamas jų nei pagal rūšį, dydį, būklę, užterštumą ir kitus parametrus.

5. Padangų pakrovimas ir transportavimas utilizavimui turi būti atliktas per tris darbo dienas nuo užsakymo gavimo dienos arba iki kito Administracijos nurodyto termino.

6. Netinkamų naudoti padangų pakrovimo vietoje padangos turi būti pasvertos ir jų kiekis turi būti nurodytas išrašytame išvežamų padangų važtaraštyje. Jei nėra galimybės pasverti, įrašomas orientacinis kiekis, kuris priėmimo metu yra patikslintas.

7. Paslaugos teikėjas turi nurodyti padangų utilizavimo vietos adresą, pateikti dokumentą (sutartį), įrodantį galutinę padangų atliekų naudotojo (perdirbimui ar kuro panaudojimui) nugabenimo vietą ir pateikti galutinį padangų sutvarkymo aktą ar pažymą.
8. Paslaugos teikėjas privalo būti registruotas Atliekų tvarkytojų valstybės registre ir naudojantis Vieninga gaminių, pakuočių ir atliekų apskaitos informacinė sistema (GPAIS) vykdyti atliekų tvarkymo apskaitą bei teikti apskaitos ataskaitas.
9.  Padangų atliekų naudojimą gali vykdyti tik taršos ar taršos integruotos prevencijos ir kontrolės leidimą padangų atliekų naudojimui turintis Paslaugos teikėjas. 

10. Paslaugų teikėjui apmokama už faktiškai suteiktas paslaugas pagal pasiūlyme pateiktą įkainį.

11. Paslaugos kaina turi apimti visas su naudotų padangų  pakrovimu ir transportavimu susijusias išlaidas – darbo užmokesčio, pakrovimo, transportavimo ir kitų reikalingų priemonių eksploatavimo sąnaudas. 

